Edinburg — Ullı Britaniyadag'ı qala, FertofFort qoltıg'ı qırg'ag'ında. Shotlandiyanın' bas qalası, Lotian r-nın' administrativ orayı. Xalqı sanı 380,5 mın' adam (2001). Transport jollarının' iri orayı. Kerekli ma'deniyat ha'm sanaat orayı. Qag'az, poligrafiya, azıq-awqat (ma'selen, pivo pisiriw ha'm viski islep shıg'arıw.), mashinasazlıq (meditsina a'sbapları islep shıg'arıw, priborsazlıq, elektrotexnika, radioelektronika), ximiya (farmatsevtika, islep shıg'arıw) ka'rxanaları bar. Un-t (16-asir den), Shotlandiya akademiyası, rasadxana, Shotlandiya Qurallıq mu'zeyi, Milliy muzey, Milliy galereya, Edinburg munitsipal mu'zeyi ha'm basqalar bar. Qala 6-asirde qurılg'an. 15-asirden Shotlandiya paytaxtı. Arxitekturalıq esteliklerden sabıq patsha ko'shki (11—16-asirler), Shotlandiya patshaları sarayı (1128) ha'm basqalar 11—19-asirlerde qurılg'an imaratlar saqlang'an.